stanford-oval/wikipedia huggingface dataset:
באנסקה שטיאווניצה
היסטוריה

על פי ממצאים ארכאולוגיים, האתר של באנסקה שטיאווניצה היה מיושב כבר בתקופה הנאוליתית, ייתכן שבידי אנשים שבאו לכרות ממרבצי הכסף שבסביבה. הקלטים הקימו במקום מכרה במאה ה-3 לפנה"ס וכנראה מדובר באנשי שבט קוטיני המתוארים על ידי היסטוריונים רומאים כחוצבי כסף באזור מרכז סלובקיה של היום. בהמשך היה המקום מיושב, כנראה על ידי סלאבים, ובמאה ה-10 כבר שכן בו יישוב סלאבי מבוצר.
מהמאה ה-11 נכללה באנסקה שטיאווניצה בממלכת הונגריה והייתה המקור הגדול ביותר לכסף וזהב בממלכה. אמרה הונגרית תיארה את עושר המחצבים באזור במילים: הקירות בקרמניצה עשויים זהב, של באנסקה שטיאווניצה עשויים כסף ושל באנסקה ביסטריצה עשויים נחושת. העיירה כונתה כבר בשנת 1156 "טרה בננסיום", שפירושו ארץ הכורים. באמצע המאה ה-13 הגיעו לבאנסקה שטיאווניצה מהגרים גרמנים שנמשכו לאזור הודות להקלות במיסים שהובטחו להם. בשנת 1238 ניתנה לעיירה מעמד של עיר מלכותית, אחת הראשונות בממלכת הונגריה. כתב ההאמנה של העיר כלל הבטחת חייהם, בריאותם, רכושם וזכות החופש של התושבים, כמו גם כללים לבחירת ראש העיר וכללים לקביעת מידות.
במהלך המלחמות עם העות'מאנים, עשו העות'מאנים מאמצים רבים לכבוש אזורי מכרות ועל כן העיירה בוצרה בביצורים חזקים שכללו שתי טירות, לקראת סוף המאה ה-16. הרפורמציה הפרוטסנטית הצליחה במידה רבה בבאנסקה שטיאווניצה והיא הייתה בליגת שבע ערי הכרייה הפרוטסטנטיים.
העיירה הייתה מקור לחידושים טכנולוגיים בתחום הכרייה. בשנת 1627 נעשה בה שימוש ראשון בעולם באבק שרפה לצורך כרייה. בסוף המאה ה-17, הייתה ירידה ברווחיות של המכרות, משום שהמכרות הגיעו לעומק מתחת לעומק תעלות הניקוז ועלויות הוצאת המים היו גדולות. בגלל מצב זה הוחלט על ידי השלטונות בווינה לסגור את המכרות. אולם הצעה של המהנדס יוזף הל שזכתה בתמיכת קרל השישי, קיסר האימפריה הרומית הקדושה הביאה לשינוי ההחלטה. המהנדס הל הקים בשנים 1738–1740 מערכת לייצור אנרגיה מזרימת מי גשמים והפשרת שלגים שנקוו באגמים מלאכותיים שהוקמו באזור. האנרגיה שימשה להוצאת המים מהמכרות ולפריחה מחודשת של ענף הכרייה.
בשנת 1735 הוקם בבאנסקה שטיאווניצה בית הספר הראשון לכרייה במדינה על ידי סמואל מיקוביני. בשנים 1762–1770 בית הספר הוסב לאקדמיה לכרייה בתמיכת מריה תרזה, והייתה האקדמיה הטכנולוגית הראשונה בעולם. האקדמיה עסקה גם ביערנות כמעט מראשיתה ובשנת 1807 הוקם באקדמיה מכון ליערנות אשר מוזג לתוך האקדמיה בשנת 1846 והאקדמיה כונתה "האקדמיה לכרייה ויערנות".
אתרי העיר

בלב העיר העתיקה שוכנת "כיכר השילוש" (Trojičné námestie) שבמרכזה עמוד מונומנטלי. בכיכר ניצב גם מוזיאון המינרלוגיה והיא משמשת לאירועים שונים. שתי הטירות - הישנה (Starý zámok) והחדשה (Nový zámok) - שניבנו במטרה לתת מענה לאיום העות'מאני הוסבו למוזיאונים. במוזיאון הכריה מסלול תת-קרקעי בן 2 ק"מ העובר דרך מכרות מהמאה ה-17, וגם מכרה "גלזנברג" (Glanzenberg) העתיק עוד יותר פתוח לקהל. סביב העיר כ-30 מאגרי מים מלאכותיים (tajchy - "טאיכי") המחוברים זה לזה בתעלות באורך כולל של כמאה ק"מ. העתיק שבהם "ולקה וודרנסקה" (Velká Vodárenská) נבנה לפני 1510.
ריכוז זה של אתרים בעיר ובסביבותיה הביא את הוועדה הבינלאומית למונומנטים ולאתרים לתמוך בהכרזת העיר כאתר מורשת עולמית, תוך שהיא קובעת כי:
"המתחם העירוני והתעשייתי של באנסקה שטיאווניצה וסביבותיה הוא דוגמה יוצאת דופן למרכז כרייה חשוב מימי הביניים ששמר על מעמדו גם בתקופה המודרנית, ופיתח דמות אופיינית ומובחנת".
אוכלוסייה

אוכלוסיית העיר מנתה 10,674 איש בשנת 2005, ולפי מפקד שנערך בשנת 2001 היו 93.9% מהתושבים סלובקים, והקבוצה האתנית השנייה בגודלה הייתה הצוענים שהיוו 2% מתושבי העיר. רוב התושבים (65%) הם קתולים.
ערים תאומות

שווייץ הוננברג, שווייץ
צ'כיה מורבסקה טז'בובה, צ'כיה
סלובניה פטוי, סלובניה
איטליה סוראניה, איטליה
הונגריה שופרון, הונגריה
הונגריה טטבאניה, הונגריה (מ־2017)
הערות שוליים

↑  Peter Schuster, Moving the Stars, Living Edition, 2005, page 83ן
↑  FOREST RESEARCH INSTITUTE IN ZVOLEN
↑  Jozef Paulenka, Ladislav Paule, Conservation of Forests in Central Europe, Arbora Publishers, 1994
↑  Banská Štiavnica
↑  מתוך דוח הוועדה
| --- | --- |
בקרת זהויות :  NLI: 987007564656005171  GND: 4052241-6  LCCN: n84100227  MusicBrainz: f2e0ef4d-7b77-4dce-872b-80f4242da5b5  NKC: ge128713  VIAF: 146630298   WorldCat (עם VIAF): 146630298 
הטירה החדשה
אנקונה (נפה)

| --- | --- |
סמל אנקונהסמל אנקונה

 מדינה:  איטליה איטליה
 מחוז:  מארקה מארקה
 מושל:  Patrizia Casagrande Esposto
 רשות מחוקקת:  Provincial Council of Ancona 
 בירת הנפה:  אנקונה 
 שטח:  1,940 קמ"ר
 אוכלוסייה:  ‏
  ‑ בנפה:  482,886 (2012)
  ‑ צפיפות:  250 נפש לקמ"ר (2012)
 קואורדינטות:  43°37′00″N 13°31′00″E﻿ / ﻿43.616666666667°N 13.516666666667°E﻿ / 43.616666666667; 13.516666666667 
 אזור זמן:  UTC +1
 http://www.provincia.Ancona.it
  מפת מיקום  מפה מפורטת     לחצו כדי להקטין חזרה    לחצו להגדלה       מפת נפת אנקונה tabBackground:;tabBorder:#aaa;defaultTab:0;
 
נפת אנקונה (באיטלקית: Provincia di Ancona) היא נפה במזרחו של מחוז מארקה שבאיטליה. היא משתרעת על שטח של 1,940 קמ"ר, ובשנת 2006 התגוררו בה 465,906 נפש. בירתה של הנפה בעיר אנקונה.
הנפה גובלת בנפת פזארו אה אורבינו במחוז מארקה בצפון-מערב, בנפת מצ'רטה במחוז מארקה בדרום, בפרוג'ה במחוז אומבריה במערב ובים האדריאטי במזרח.
בולו יאנג

| --- | --- |
בולו יאנג, 2010
בולו יאנג, 2010
 לידה:  3 ביולי 1946 (בן 78) גואנגג'ואו
 שם במה:  בולו יאנג
 סוגה מועדפת:  סרט אמנויות לחימה 
 מדינה:  הרפובליקה העממית של סין 
 תקופת הפעילות:  מ-1970 
 עיסוק:  הרמת משקולות
 פרופיל ב-IMDb
 
זהו שם סיני; שם המשפחה הוא .
יאונג סי (בסינית מפושטת: 杨斯, בסינית מסורתית: 楊斯, בפין-יין: Yáng Sī; ביוטפנג:‏ Yeung4 Si1; ‏נולד ב־3 ביולי 1946), שנודע בשם הבמה בּוֹלוֹ יאנג (באנגלית: Bolo Yeung), הוא מפתח גוף מקצועי לשעבר ושחקן סרט אמנויות לחימה סיני. יאנג מלוהק בעיקר כנבל, הוא נודע במיוחד בשל הופעתו כבולו ב"הדרקון" וכצ'ונג לי ב"ספורט הדמים" כמו גם בסרטים סיניים רבים.
ביוגרפיה

בולו החל את קריירת אמנויות הלחימה שלו בגיל מוקדם בגואנגג'ואו, סין, שם למד תחת מספר מורים לוו-שו. הוא גם למד אקרובטיקה והתחרה בהרמת כוח. בניגוד לדעה הנפוצה, בולו לא היה אלוף בקראטה שוטוקאן, ולמעשה מעולם לא התאמן באמנות לחימה זו.
הוא מופיע בסרט "הדרקון" שם הוא משחק את הנבל הסדיסטי בּוֹלוֹ. במהלך שנות השבעים כיכב בולו בסרטי קונג פו רבים, אולם את פריצת הדרך שלו בהוליווד עשה כשכיכב לצידו של ז'אן-קלוד ואן דאם בסרט "ספורט הדמים". יאנג דיבר מעט אנגלית כשצילם את "ספורט הדמים" ורוב הדיאלוגים בסרט דובבו בתום הצילומים, לאחר מכן הופיע לצד ואן דאם גם בסרט הפעולה "דאבל אימפקט".
ביוגרפיה > חייו הפרטיים

בולו אב לשלושה ילדים. הוא עדיין מרים משקולות כשעתיים כל יום, ומתאמן דרך קבע בטאי ג'י צ'ואן. הוא יושב ראש Hong Kong Gym Business Association ומנהל קבוצת פיתוח הגוף הבינלאומית של טאיפיי.
באנסקה ביסטריצה

ערך זה עוסק בעיר במרכז סלובקיה. אם התכוונתם למחוז, ראו .
באנסקה ביסטריצה (בסלובקית: Banská Bystrica, בהונגרית: Besztercebánya, בגרמנית: Neusohl) היא עיר במרכז סלובקיה על נהר ההרון. בעיר מתגוררים כ-81,000 תושבים והיא בירת מחוז באנסקה ביסטריצה.
היסטוריה

באנסקה ביסטריצה נמצאת באזור מכרות ונוסדה כעיירת כורים. שרידים לפעילות כרייה אנושית באזור באנסקה ביסטריצה נמצאו כבר מהתקופה של 1700–2000 לפני הספירה. שרידים אלו מעידים על חציבת נחושת ובמידה פחותה גם מחצבים אחרים. ההערכה היא שהעיר נוסדה במאה התשיעית לספירה. העיר שגשגה בזכות המכרות שבסביבתה, בהם מכרות נחושת, כסף (מתכת), זהב וברזל. בשנת 1255 קבלה העיר זכויות של עיר מכרות חופשית, מתוך רצון של המלך לקדם התיישבות בה. הזכויות שהוענקו לעיר משכו אליה מהגרים גרמנים שגם הקימו בה כנסייה. בשנת 1494 הוקמה בעיר חברת אונגרשר הנדל שניהלה את המכרות. חומות העיר חוזקו בשנת 1589 בגלל פחד מפלישה של העות'מאנים. בשנת 1620 נבחר הנסיך גאבור בתלן להיות מלך הונגריה על ידי כינוס של הפרלמנט בעיר.
בשנת 1829 הוקם בעיר מפעל נייר שהורחב מאוד לקראת סוף המאה בין השנים 1892–1895. המפעל נבנה מחדש לאחר שרפה שכלתה את המפעל בשנת 1904.
מסילת ברזל שחברה את העיר לזבולן נחנכה בשנת 1873 והאיצה את פיתוחה של העיר.
בשנת 1944 הייתה באנסקה ביסטריצה מרכז של התנועה הלאומית הסלובקית ובה החל המרד כנגד שלטונו של יוזף טיסו.
בשנת 1969 הוקם בעיר המוזאון לזכר המרד ( Museum of the Slovak National Uprising) המתמחה בתיאור החברה הסלובקית ובחמרים הקשורים במרד הלאומי הסלובקי ובתנועות אנטי פשיסטיות באירופה במלחמת העולם השנייה.
גאוגרפיה

באנסקה ביסטריצה נמצאת בגובה 362 מטר מעל פני הים ושטחה 103.37 קמ"ר.
העיר ממוקמת במרחק כמעט שווה בין שתי הערים הגדולות בסלובקיה, 208 ק"מ מבירת סלובקיה ברטיסלבה, ו-217 ק"מ מקושיצה. בין העיר לבין זבולן, השוכנת 20 ק"מ דרומה, קיימת שרשרת של יישובי פרברים וכפרים.
בנסקה ביסטריצה נמצאת בעמק נהר הרון (בסלובקית: Pohronie) המתפתל דרך העיר ממזרח לדרום. העיר נמצאת בין שלושה רכסי הרים: הרי הטטרה הנמוכים מצפון-מזרח, הרי ולקה פטרה (Veľká Fatra) מצפון-מערב והרי קרמניקה (בסלובקית: Kremnické vrchy) ממערב. שלושת רכסי ההרים בעלי חשיבות סביבתיתת רבה ולכן מוגדרים כשטח מוגן. בבנסקה ביסטריצה נמצא משרדי מטה של הפארק הלאומי הרי הטטרה. אף שרכסים אלה קרובים לעיר, הנוף המקומי נשלט על ידי הר אורפין (Urpín) שגובהו רק 510 מטר ומהווה אתר בילוי פופולרי בעיר.
בבנסקה ביסטריצה אקלים ממוזג צפוני בתחום יבשתי, עם ארבע עונות שנה נפרדות: קיץ חם וחורף קר ומושלג.
יהודים

יהודים החלו להגיע לעיר בסביבות שנת 1855 והקימו קהילה באופן רשמי בשנת 1862. בית כנסת נבנה במקום בשנת 1867 ובשנת 1866 הוקם במקום בית ספר יהודי. בבית הכנסת התנהלה התפילה בליווי מקהלת נשים, ועם פיצול הקהילות בשנת 1869 השתייכה קהילת באנסקה ביסטריצה לזרם הנאולוגי. בשנת 1867 הוקמה במקום אחת האגודות הציוניות הראשונות בממלכת הונגריה. הקהילה היהודית מנתה 247 נפשות בשנת 1869, 561 נפשות בשנת 1880 ו-1025 נפשות (כ-11% מהאוכלוסייה בעיר) בשנת 1900. בשנת 1990 חיו בעיר כ-50 יהודים. בעיר זו גדלה הצנחנית הארצישראלית חביבה רייק ואליה חזרה בזמן מלחמת העולם השנייה לארגן את הנהגת היהודים.
תמונות של חביבה רייך יחד עם תמונות הלקוחות מחיי היהודים בסלובקיה בקופת מלחמת העולם II מוצגות במוזאון המרד.
ערים תאומות

איטליה אלבה, איטליה (מ־1967)
בריטניה דרהאם, בריטניה (מ־1967)
צ'כיה הראדץ קראלובה, צ'כיה (מ־1967)
הונגריה שלגוטריאן, הונגריה (מ־1967)
רוסיה טולה, רוסיה (מ־1967)
ישראל הרצליה, ישראל (מ־1995)
יוון לאריסה, יוון (מ־1995)
בולגריה מונטנה, בולגריה (מ־1995)
פולין טרנובז'ג, פולין (מ־1995)
קרואטיה זאדר, קרואטיה (מ־1995)
איטליה אסקולי פיצ'נו, איטליה (מ־1998)
גרמניה הלברשטאדט, גרמניה (מ־1998)
הונגריה דבאש, הונגריה (מ־2000)
מונטנגרו בודווה, מונטנגרו (מ־2001)
פולין ראדום, פולין (מ־2001)
סרביה קובצ'יצה, סרביה (מ־2002)
סרביה ורשאץ, סרביה (מ־2004)
רומניה מנגאליה, רומניה (מ־2006)
צרפת סנט אטיין, צרפת (מ־2006)
אוקראינה דרוהוביץ', אוקראינה (מ־2008)
ארצות הברית צ'ארלסטון, ארצות הברית (מ־2009)
הערות שוליים

↑  David Turnock, The Economy of East Central Europe 1815-1989, Routledge, 2006, page 107
↑  "Municipal Statistics". Statistical Office of the Slovak republic. אורכב מ-המקור ב-13 במאי 2007. נבדק ב-3 במאי 2007. {{cite web}}:  (עזרה)
↑  Kubišová, Dana (באוקטובר 2003). "Urpín = odveký strážca mesta". Bystrický Permon. 1 (3): 12. {{cite journal}}:  (עזרה)
↑  "Monthly Averages for Banská Bystrica, Slovakia". MSN. אורכב מ-המקור ב-6 ביוני 2008. נבדק ב-15 בנובמבר 2007. {{cite web}}:  (עזרה)
↑  Shmuel Spector, Geoffrey Wigoder, The Encyclopedia of Jewish Life Before and During the Holocaust, NYU press, 2001, pages 85-86
| --- | --- |
בקרת זהויות :  NLI: 987007550304505171  GND: 4117841-5  LCCN: n81018319  MusicBrainz: dfb11711-fb69-445e-804e-f6633ce61ddc  NKC: ge128712  VcBA: 497/1980  VIAF: 140725043   WorldCat (עם VIAF): 140725043
בגרט הרביעי, מלך גאורגיה

בַּגרַט הרביעי (בגאורגית: ბაგრატ IV; 1018 –  24 בנובמבר 1072) מבית בגרטיוני היה מלך הממלכה הגאורגית המאוחדת משנת 1027 ועד למותו בשנת 1072. בגרט הצליח לחזק את עצמאות ממלכתו, על אף הבעיות הפנימיות החמורות והאיומים החיצוניים.
משפחה

בגרט היה נשוי פעמיים. נשותיו היו:
הלן, אחייניתו של הקיסר הביזנטי רומנוס השלישי
הנסיכה האלנית, בורנה מאלניה שילדה לו שלושה ילדים:
גיאורגי, יורשו
מרתה-מריה (אשת קיסר ביזנטיון לעתיד)
מרים
מורשת

בימי שלטונו, הקים פרוחורי "הגאורגי" משאוושטי (פרוכורוס הקדוש מגאורגיה), את מנזר המצלבה בירושלים, בגרסתו הנוכחית (1038 או 1066)
הערות שוליים

↑  וספוראקאן (Վասպուրական) – פרובינציה וממלכה ארמנית, שנכבשה על ידי האימפריה הביזנטית
↑  שליטי ממלכת אלניה, שהתקיימה בצפון אוסטיה, נקראו בתואר "צאר"
↑  דמטרה היה בנו של גיאורגי הראשון ואלדה האלנית
↑  דמטרה היה בנו של גיאורגי הראשון ואלדה האלנית
↑  ממלכת טאשיר-דזוראגאט - ממלכה ארמנית, שנשלטה על ידי ענף צעיר של הבגרטים הארמנים, שושלת בגרטוני, בשנים 1079-המאה השלוש עשרה
↑  נקרא גם "דוד חסר המולדת"
↑  כיום באזרבייג'ן
בולו דה רולו

| --- | --- |

 
 מאכלים
 סוג:  מזון, מורשת תרבותית 
 מוצא:  ברזיל 
 מרכיבים עיקריים:  קמח 
 
בולו דה רולו (בפורטוגזית: Bolo de rolo; בתרגום לעברית: עוגת גלילה או עוגת רוּלדה) הוא קינוח ברזילאי לאומי טיפוסי, ממדינת פרנמבוקו.
מאפיינים

את בלילת העוגה מכינים מ: קמח, ביצים, חמאה, סוכר. בצק זה עטוף בשכבה של שימורי פירות גויאבדה (סוג של גויאבה מצויה עם תוך אדום או גויאבה תותית), ונותן מראה של רולדה (סוויס רול) עם שכבות דקות מאוד. הוא מוכר כמאכל לאומי בחוק הברזילאי.
היסטוריה

מקורו באימוץ העוגה הפורטוגזית colchão de noiva (מזרן כלה), מעין עוגת ספוג מגולגלת עם מילוי של אגוזים. עם הגעתם לברזיל, הטבחים הפורטוגלים שינו את המילוי לפרי גויאבה, שנמצא בשפע באזור הצפון-מזרחי של ברזיל, מבושל עם סוכר, שהיה בשפע מאז שייוצר במפעלי האזור. מקובל לפזר את הבולו דה רולו אבקת סוכר להצגת מראה נאה.
לקריאה נוספת

Hamilton, Cherie (2005). Brazil: A Culinary Journey. New York: Hippocrene Books. p. 83. ISBN 0-7818-1080-9.
בולו דה רולו בהגשה עם גלידה או סורבה
באק האוורד הגדול

| --- | --- |

 בימוי:  Sean McGinly 
 הופק בידי:  טום הנקס, ריטה וילסון, גארי גואצמן 
 תסריט:  Sean McGinly 
 עריכה:  מירון קרשטיין 
 שחקנים ראשיים:  ג'ון מלקוביץ' וואלאס לנגהם נייט הארטלי מייקל וינסלו טום הנקס סטיב זאן טום ארנולד ריקי ג'יי ג'יי לנו קייסי וילסון Stacey Travis קימברלי סקוט גארי קולמן מרי הארט פול סיימון דייוויד אנתוני היגינס סנדי מרטין רג'יס פילבין Norm O'Neill קונאן או'בריאן דייוויד בליין דברה מונק אדם סקוט קולין הנקס אמילי בלאנט פטריק פישלר דון מוסט גריפין דאן מתיו גריי גאבלר ג'ורג' טאקיי מרתה סטיוארט ג'ון סטיוארט קלי ריפא Max Williams 
 מוזיקה:  בלייק נילי 
 צילום:  טאק פוג'ימוטו 
 מדינה:  ארצות הברית 
 חברת הפקה:  Playtone, Walden Media, Bristol Bay Productions 
 חברה מפיצה:  סרטי מגנוליה, נטפליקס 
 שיטת הפצה:  וידאו על פי דרישה 
 הקרנת בכורה:  2008 
 משך הקרנה:  90 דק' 
 שפת הסרט:  אנגלית 
 סוגה:  סרט דרמה, סרט קומדיה 
 הכנסות באתר מוג'ו:   greatbuckhoward
 greatbuckhowardmovie.com
 דף הסרט ב־IMDb
 
האוורד הגדול (באנגלית: The Great Buck Howard) הוא סרט קומדיה-דרמה אמריקאי משנת 2008 בבימויו של שון מקגינלי. הסרט עוסק בחייו של טוי גייבל, תלמיד משפטים שנשר מלימודיו ומוצא עבודה כמנהל סיבוב הופעות של קוסם מזדקן בשם באק הווארד (ג'ון מלקוביץ'). הסרט מבוסס באופן רופף על חייו של המנטליסט קרסקין הפלאי, שהיה פופולרי בשנות ה-70. בסרט שיתפו פעולה האב והבן טום וקולין הנקס.
עלילה

טוי גייבל, תלמיד משפטים שנשר מהלימודים, מוצא עבודה כעוזרו האישי של באק הווארד, קוסם ואמן חושים לשעבר שנמצא בשפל הקריירה שלו. יחד עם ולרי ברנן (אמילי בלאנט), פרסומאית שמצטרפת אליהם בהמשך, הם מנסים להחזיר את באק לאור הזרקורים. אחד התעלולים המרכזיים של באק הוא לגרום להמון אנשים להירדם ולהתעורר באורח פלא. על אף שהמופע זוכה להצלחה מסוימת, העיתונות מפספסת את הרגע המכריע בגלל אירוע חדשותי אחר. למרות זאת, השמועות על המופע גורמות לבאק לחזור לתודעה הציבורית.
שחקנים ראשיים

ג'ון מלקוביץ' – באק הווארד
קולין הנקס – טוי גייבל
אמילי בלאנט – ולרי ברנן
טום הנקס – מר גייבל
ריקי ג'יי – גיל בלמי
סטיב זאן – קני הנהג
קבלה וביקורות

הסרט קיבל ביקורות חיוביות באופן כללי. על פי Rotten Tomatoes, כ־71% מהמבקרים נתנו לסרט ביקורות חיוביות עם ציון ממוצע של 6.4/10. הסרט גרף בסך הכל 900,689 דולר בקופות
הערות שוליים

↑  The Great Buck Howard (2008) - Sean McGinly | Synopsis, Movie Info, Moods, Themes and Related | AllMovie (באנגלית), נבדק ב-2024-08-03
| טום הנקס |
| --- | --- | --- |
| סרטים בהם השתתף | הוא יודע שאת לבד (1980) • ספלאש (1984) • מסיבת רווקים (1984) • המתנדבים (1985) • האיש עם הנעל האדומה (1985) • זהירות הבית מתפרק (1986) • יחסים פשוטים (1986) • אהבה גנובה (1986) • השוטר מלוס-אנג'לס (1987) • ביג (1988) • פאנץ' ליין (1988) • שכנים (1989) • טרנר והוץ' (1989) • מדורת ההבלים (1990) • ג'ו נגד הוולקנו (1990) • ליגה משלהן (1992) • על כנפי החלום (1992) • נדודי שינה בסיאטל (1993) • פילדלפיה (1993) • פורסט גאמפ (1994) • צעצוע של סיפור (1995) • אפולו 13 (1995) • מה שאת עושה לי (1996) • יש לך הודעה (1998) • להציל את טוראי ראיין (1998) • צעצוע של סיפור 2 (1999) • גרין מייל (1999) • להתחיל מחדש (2000)  • תפוס אותי אם תוכל (2002) • הדרך לפרדישן (2002) • לחסל את הליידי (2004) • טרמינל (2004) • רכבת לקוטב (2004) • צופן דה וינצ'י (2006) • מלחמתו של צ'ארלי וילסון (2007) • משפחת סימפסון - הסרט (2007) • באק האוורד הגדול (2008) • מלאכים ושדים (2009) • צעצוע של סיפור 3 (2010) • לארי קראון (2011) • קרוב להפליא ורועש להחריד (2011) • ענן אטלס (2012) • קפטן פיליפס (2013) • להציל את מיסטר בנקס (2013) • גשר המרגלים (2015) • איתקה (2015) • התופת (2016) • סאלי: נס על ההדסון (2016) • הולוגרמה למלך (2016) • המעגל (2017) • העיתון (2017) • צעצוע של סיפור 4 (2019) • יום יפה בשכונה (2019) • גרייהאונד (2020) • בוראט 2 (2020) • חדשות העולם הגדול (2020) • פינץ' (2021) • אלביס (2022) • פינוקיו (2022) • איש ושמו אוטו (2022) • אסטרואיד סיטי (2023) • כאן (2024) |  |
| סדרות בהן השתתף | • אחים לנשק (2001) |  |
| קרובי משפחה | ריטה וילסון (אישה) ג'ים הנקס (אח) לארי הנקס (אח) קולין הנקס (בן) צ'אט הנקס (בן) |  |
בולטון (עיר)

| --- | --- |

מבט על בניין עיריית בולטון
 מדינה:  הממלכה המאוחדת הממלכה המאוחדת
 אומת הבית:  אנגליה אנגליה
 אזור:  צפון-מערב אנגליה
 מחוז:  מנצ'סטר רבתי
 שפה רשמית:  אנגלית
 שטח:  55.26 קמ"ר
 דת:  נצרות 74 %, ללא דת 8%, אסלאם 7 %, היינדי 2%.
 אוכלוסייה:  ‏
  ‑ בעיר:  285,372 (2018)
 קואורדינטות:  53°34′42″N 2°25′48″W﻿ / ﻿53.578333333333°N 2.43°W﻿ / 53.578333333333; -2.43 
 אזור זמן:  UTC+0
 https://www.bolton.gov.uk/
  מפת מיקום  מפה מפורטת   (למפת אנגליה מוגדלת) לונדון ברמינגהאם לידס ברדפורד מנצ'סטר ליברפול בריסטול לסטר פורטסמות' פלימות' ניוקאסל סקוטלנד צרפת ויילס צ. אירלנד  איר. תעלת למאנש הים הצפוני  הים האירי בולטון(למפת אנגליה רגילה) לונדון ברמינגהאם לידס ברדפורד מנצ'סטר ליברפול בריסטול לסטר פורטסמות' פלימות' ניוקאסל סקוטלנד צרפת ויילס צ. אירלנד  איר. תעלת למאנש הים הצפוני  הים האירי בולטון(למפת מנצ'סטר רבתי רגילה) בולטון(למפת מנצ'סטר רבתי מוגדלת) בולטון  he tabBackground:;tabBorder:#aaa;defaultTab:0;
בולטון (באנגלית: Bolton) היא עיר בצפון-מערב אנגליה השייכת למחוז המאוחד מנצ'סטר רבתי ומשמשת כבירת המטרופולין של בולטון (אנ') המאגד בתוכו עיירות וכפרים קטנים. בעיר מתגוררים 139,000 תושבים ובמטרופולין מתגוררים כ-261,000 תושבים.
שמה של העיר מגיע מאנגלית עתיקה ומשמעותו הוא איחוד של שתי מילים, בולט-טון, שמשמעותן היא התיישבות ובית-קבע.
מתחילת המהפכה התעשייתית ועד שנות ה-80 של המאה העשרים בלטה העיר בתעשיית הטקסטיל ומכרות הפחם, שיאה של העיר היה בסוף שנות השבעים, אך בהמשך בעקבות סגירת המפעלים וקריסת התעשייה בעיר עזבו רבים מתושבי בולטון את העיר אל ערים אחרות בבריטניה.
לעיר קבוצת כדורגל בולטון וונדררס אשר משתתפת בפוטבול ליג צ'מפיונשיפ באנגליה.
אירועי תרבות

פסטיבל האוכל והשתייה השנתי של בולטון הוא אחד מהגדולים בבריטניה. בפסטיבל בן ארבעת הימים המתקיים בחודש אוגוסט מדי שנה, מתקיימים אירועי בישול רבים, מאות דוכנים אומנים, ברים, הדגמות שפים וכיתות אמן, המלווים במוזיקה חיה.
פסטיבל הקולנוע הבינלאומי של בולטון מארח סרטים שוברי קופות כמו גם סרטי אינדי, הפקות תיאטרון, אופרות וקונצרטים.
ערים תאומות

צרפת לה מאן, צרפת
גרמניה פאדרבורן, גרמניה
הערות שוליים

↑  Bolton Food and Drink Festival, https://www.visitmanchester.com/
↑  Bolton International Film Festival, https://www.boltonfilmfestival.com/
| --- | --- |
בקרת זהויות :  NLI: 987007559683005171  GND: 4080461-6  LCCN: n77016199  NKC: ge204504  VIAF: 139530595   WorldCat (עם VIAF): 139530595 
ערך זה הוא קצרמרבנושא יישובים באנגליה. אתם מוזמנים לתרום לוויקיפדיה ו.
באק ויליאמס

| --- | --- |

 לידה:  8 במרץ 1960 (בן 64) רוקי מאונט שבקרוליינה הצפונית
 עמדה:  פאוור פורוורד
 גובה:  2.03 מטר
 מספר:  52
 מכללה:  מרילנד
 דראפט:  בחירה שלישית, 1981 ניו ג'רזי נטס
 קבוצות כשחקן
 1981–1989   1989–1996   1996–1998:  ניו ג'רזי נטס   פורטלנד טרייל בלייזרס   ניו יורק ניקס
 הישגים כשחקן
 3 השתתפויות במשחק האולסטאר (1982, 1983, 1986)   בחירה לחמישיית העונה השנייה (1983)   2 בחירות לחמישיית ההגנה הראשונה (1990, 1991)   2 בחירות לחמישיית ההגנה השנייה (1988, 1992)   רוקי השנה ב-NBA‏ (1982)   חמישיית הרוקיז של העונה (1982)
 
צ'ארלס לינווד "באק" ויליאמס (באנגלית: Charles Linwood "Buck" Williams; נולד ב-8 במרץ 1960) הוא כדורסלן עבר אמריקאי ששיחק במשך 17 עונות בליגת ה-NBA בעמדת הפאוור פורוורד.
לוויליאמס מספר המשחקים הרב ביותר בתולדות ניו ג'רזי/ברוקלין נטס (635), מספר הדקות ששוחקו הרב ביותר (23,100) ומספר הריבאונדים הרב ביותר (7,576). ממוצעיו לאורך הקריירה עומדים על 12.8 נקודות ו-10.0 ריבאונדים למשחק, ו-13,017 הריבאונדים שאסף לאורך הקריירה מציבים אותו במקום ה-15 בתולדות ה-NBA.. בין פברואר 1994 לספטמבר 1997 שימש ויליאמס כנשיא איגוד שחקני ה-NBA (ה-NBPA).
נעורים ומכללות

ויליאמס נולד וגדל בעיר רוקי מאונט שבקרוליינה הצפונית, ואת לימודיו האקדמיים העביר באוניברסיטת מרילנד. בעונת הפרשמן הוביל את מחוז ה-ACC עם 10.8 ריבאונדים למשחק, אליהן הוסיף 10.0 נקודות, וזכה בתואר "פרשמן השנה במחוז ה-ACC". בשתי עונותיו הבאות העמיד ממוצעים של 15.5 נקודות ו-11.0 ריבאונדים למשחק שזיכו אותו בבחירות עוקבות לחמישיית העונה של המחוז. בשנת 1980 נבחר להשתתף באולימפיאדת מוסקבה כחבר נבחרת ארצות הברית, לצד שחקני המכללות מארק אגוויר ואייזיאה תומאס, אך לא זכה לייצג את ארצות הברית מכיוון שהחרימה את המשחקים (במחאה על פלישת ברית המועצות לאפגניסטן).
קריירה מקצועית > ניו ג'רזי נטס

ויליאמס נבחר בבחירה השלישית בדראפט ה-NBA לשנת 1981 על ידי ניו ג'רזי נטס, אחרי אגוויר ותומאס שנלקחו בשתי הבחירות הראשונות. בעונת הרוקי שלו עזר ויליאמס לקבוצתו לרשום שיפור של 20 ניצחונות לעומת העונה הקודמת (44-38) כשהוריד 12.3 ריבאונדים בממוצע למשחק (שלישי בליגה) וקלע 15.5 נקודות למשחק ב-58.2% מהשדה (שלישי בליגה). במהלך אותה עונה נבחר להשתתף במשחק האולסטאר, ובסיומה זכה בתואר רוקי העונה. בשנים הבאות ביסס עצמו ויליאמס כאחד השחקנים המובילים בליגה בעמדת הפאוור פורוורד, בעיקר בתור ריבאונדר מצוין וכאחד השומרים הטובים בליגה, כשנבחר 4 פעמים לאחת מחמישיות ההגנה של העונה. לצד הרכז מייקל ריי ריצ'רדסון, הקלע אוטיס בירדסונג והסנטרים מייק ג'מינסקי ודריל דוקינס, סחב ויליאמס את הנטס לשלב הפלייאוף בכל חמש עונותיו הראשונות, בהן עברה הקבוצה סיבוב אחד בסך הכול (בפלייאוף 1984). ב-8 עונותיו בניו ג'רזי העמיד ממוצעים של 16.4 נקודות ו-11.9 ריבאונדים למשחק, ובשנת 1999 העלתה הקבוצה את גופייתו עם המספר "52" על תקרת אולמה הביתי כהוקרה על תרומתו למועדון.
קריירה מקצועית > פורטלנד טרייל בלייזרס

בסיום עונת 1988/1989 נשלח ויליאמס בטרייד לפורטלנד טרייל בלייזרס בתמורה לסם בואי ובחירת דראפט עתידית (בה נבחר מוקי בליילוק). בעונתו הראשונה בפורטלנד העפילה הקבוצה עד לסדרת גמר ה-NBA, בו הפסידה לדטרויט פיסטונס בתוצאה 4-1. בעונה הבאה הודחו הטרייל בלייזרס בגמר המערב (ללוס אנג'לס לייקרס), ובעונת 1991/1992 חזרה לגמר ה-NBA והפסידה בשנית, הפעם לשיקגו בולס בתוצאה 4-2. ויליאמס שימש כשחקן חמישייה קבוע ב-6 מתוך 7 עונותיו בפורטלנד, לצד הכוכבים קלייד דרקסלר וטרי פורטר, ורשם בקבוצה ממוצעים צנועים יחסית של 10.2 נקודות ו-8.7 ריבאונדים למשחק.
קריירה מקצועית > ניו יורק ניקס

לקראת עונת 1996/1997 חתם כשחקן חופשי בניו יורק ניקס, ושיחק בקבוצה במשך שנתיים כמחליפו מהספסל של הפאוור פורוורד הפותח צ'ארלס אוקלי. ב-27 בינואר 1999 הודיע על פרישה ממשחק, בגיל 38.
הערות שוליים

↑  המובילים הסטטיסטיים של הנטס, באתר basketball-reference.com
↑  סטטיסטיקות הקריירה של ויליאמס ב-NBA, באתר basketball-reference.com
↑  הריבאונדרים המובילים בתולדות ה-NBA, באתר basketball-reference.com
↑  סטטיסטיקות המכללות של ויליאמס, באתר sports-reference.com
↑  רשימת נבחרי דראפט 1981, באתר basketball-reference.com
↑  סיכום עונת 1981/1982 ב-NBA, באתר basketball-reference.com
↑  ויליאמס מודיע על פרישתו ממשחק, באתר הניו יורק טיימס
ויליאמס (שלישי משמאל) בעת ביקור נבחרת ארצות הברית בפנטגון, 2006.
בבירוסת בולה בטו

בבירוסת בולה בטו (שם מדעי: Babyrousa bolabatuensis) הוא מין של חזיר נדיר מהסוג בבירוסה החי בדרום ומרכז האי סולאווסי ואולי  גם באי בוטון שבאינדונזיה. הוא נחשב לתת-מין של בבירוסה מצויה עד לשנת 2002, אז סווג מחדש כמין עצמאי על ידי החוקרים קולין גרובס ואריק מייג'רב, שהגיעו למסקנה זו אחרי שבחנו את הלסתות של מין זה ושל המין המצוי ובבירוסת טוג'יאן.
מין זה כלל לא נצפה בטבע והוא מתואר כדומה מאוד למין הבבירוסה המצוי. חי ביערות הגשם ואזורי גדת הנהרות באזור דרום ואולי גם מרכז האי סולאווסי ואוכל כל הניזון הן מהחי והן מהצומח. מצב השימור של המין לא ידוע.
אנדרטת מיאזיה 27

| --- | --- |

 מידע כללי
 סוג:  אנדרטה 
 על שם:  שחרור אדיס אבבה מהכיבוש האיטלקי
 כתובת:  Miyazya 27 adebabay 
 מיקום:  אדיס אבבה 
 מדינה:  אתיופיה 
 הקמה ובנייה
 תקופת הבנייה:  ?–1944
 תאריך פתיחה רשמי:  1944 
 חומרי בנייה:  סלע 
 מידות
 גובה:  1,500 ס״מ 
 קואורדינטות:  9°01′58″N 38°45′48″E﻿ / ﻿9.03285°N 38.7633°E﻿ / 9.03285; 38.7633
  (למפת אדיס אבבה מוגדלת) אנדרטת מיאזיה 27(למפת אדיס אבבה רגילה) אנדרטת מיאזיה 27
 
אנדרטה מיאזיה 27 (געז: ሚያዝያ ፳፯), היינו, אנדרטת "ה־27 (בחודש) מיאזיה", המקביל ל־5 במאי בלוח השנה הגרגוריאני, היא אנדרטה באדיס אבבה, בירת אתיופיה, המנציחה את שחרורה של העיר מהכיבוש האיטלקי, ב־5 במאי 1941. ביום זה, חמש שנים בדיוק לאחר כיבוש העיר בידי האיטלקים, נכנס ההיילה סלאסי אל העיר.